vāgvā́ ayámagnírvācā hí citaḥ sa yadāhaíkā ca dáśa cā́ntaśca parārdhaścéti vāgvā ékā vāgdáśa vāgánto vā́kparārdho vā́cameva táddevā́ dhenúmakurvata táthaivaìtadyájamāno vā́camevá dhenúṃ kuruté 'tha yátsaṃtanóti vā́cameva tatsáṃtanotyetā́ me agna íṣṭakā dhenávaḥ santvamútrāmúṣmiṃloka ítyetadvā́ enā asmíṃloké dhenū́ḥ kuruté 'thainā etádamúṣmiṃloké dhenū́ḥ kurute tátho hainametā ubháyorlokáyorbhuñjantyasmíṃścāmúṣmiṃśca